Tengsl Íslendinga og Tallinn-borgar eru gömul því Njáls-Saga nefnir á einum stað borgina Rafala sem er eitt margra gamalla nafna borgarinnar . Heimsókn okkar ber að á mótum vors og sumars . Búast má við meðalhita yfir daginn tæpar 10 gráður en á nóttunni gæti hitinn fari niður að frostmarki . Við bjóðum til páskaveislu í Tallinn ! Ferðin hefst með morgunflugi Icelandair til Helsinki þann 9. apríl ( skírdag ) þar sem lent verður um kl. 13:00 . Frá flugvelli verður ekið með rútu að ferjuhöfninni og við tekur um 2ja klst. sigling ( 83 km ) yfir Finnlandsflóa til Tallinn . Þar bíður önnur rúta sem ekur farþegum til hótela . Sami háttur verður á í heimferðinni en ferjan fer að morgni 13. apríl ( annar í páskum ) frá Tallinn til Helsinki . Þar tekur við heimflug og lent verður Keflavík kl. 16:00 að staðartíma . Núverandi nafn borgarinnar merkir Danavirki en sagan segir að danski fáninn , Dannebrog , hafi fallið af himni ofan í orrustu sem Danir háðu í Tallinn 1219 . Danir , undir forystu Valdimars II , höfðu betur og sama ár fékk byggðin stöðu borgar en raunar var hún þekkt undir þýska nafninu Reval allt til ársins 1918 . Tallinn hefur lotið mörgum herrum í gegnum aldirnar , t.d. Dönum , Svíum , Musterisriddurum , Rússum og Sovértríkjunum , en er nú höfuðborg Eistlands sem varð sjálfstætt lýðveldi árið 1991 . Tallinn varð afar mikilvæg verslunarborg á tímum Hansaveldisins fram á 16. öld og réðu þýsku Hansarnir því sem þeir vildu . Elsti hluti gamla bæjarins er frá þessum tíma . Í dag er Tallinn miðja Eistlands á nær öllum sviðum ; stjórnkerfis , fjármála , menntunnar og menningar . Borgin er stundum uppnefnd sem Silicon-dalur Evrópu enda eru frumkvöðlafyrirtæki hvergi fleiri í Evrópu miðað við höfðatölu . Hér er t.d. fæðingarstaður Skype og Tallinn er jafnan á lista yfir 10 stafrænustu ( digital ) borga heims . Í hinum 314 metra háa sjónvarpsturni er að finna hálfgert framtíðarsafn þar sem kynnast má nýjustu og framsæknustu tækniafrekum Eista . Eistensk menning byggir á gömlum merg og er í senn þjóðleg og framsækin . Söngur er Eistum í blóð borinn og hvarvetna má sækja tónleika , hvort sem á þjóðlegum nótum , klassíska eða framsækna rokkmúsík . Þjóðleikshúsið er heimavöllur óperunnar , sinfóníunnar og balletsins . Rík ástæða er til að heimsækja Kadriorg-kastalann sem ber mark rússnesku tsaranna , skoða listasafnið og njóta skrautgarðanna . Loks er eistnesk hönnun víðfræg fyrir samþættingu einfaldleika og frísklega , og oft óvænta niðurstöðu . Gamli miðbærinn er á flestan hátt glæsileg miðaldaparadís og eru all flestar byggingar frá tímum Hansanna á 14. - 17. öld . Á miðju þessu tímabili var gamla borgin víggirt með voldugasta varnarvegg sem fyrirfannst í Norður-Evrtópu þess tíma . Undir borgarstæðinu eru miklir ranghalar af göngum . Flaggskip gömlu borgarinnar er hið reisulega ráðhús sem er glæsilegur minnisvarði um gottneska byggingalist . Vindhaninn á toppi ráðhússins er eitt einkennismerkja Tallinn en hann rekur sögu sína til ársins 1530 . Kirkja heilags Ólafs státar af 159 m háum turni sem var eitt sinn talin hæsta bygging heims . Kaupmenn bæjarins gróðursettu grenitré á ráðhústorginu árið 1441 sem varð vísir að fyrsta almennings-jólatré sögunnar . Við sama torg er lyfjaverslun sem fyrst opnaði dyr árið 1422 og reksturinn því kominn til ára sina . Hér er fátt eitt tínt til en í gamla bænum er borgarbragurinn fullur af lífi og sál . Eistneska eldhúsið er einskonar suðupottur úr mörgum áttum , blanda með germönskum , skandinavískum og slavneskurm keim en er engu að síður einstakt . Vinsælir réttir eru t.a.m. súrkál , svín í hlaupi , marineraður áll og síld , sem og líkjörinn Vana Tallin sem er upplagt að smakka . Veitingahúsaflóran er afar fjölbreytt og getur hver og einn fundið eitthvað við sitt hæfi . Síðustu ár hafa kaffihús sem bjóða upp á kaffi og skylda drykki sprottið upp um alla borg . Annar aðall borgarinar eru nýlegar og vel búnar heilsustöðvar ( spa ) og næturlífið sem gefur öðrum vestrænum borgum ekkert eftir . Í verslunum má gera afar hagstæð kaup á mörgum af þekktustu merkjum heims eða hönnunarvöru heimafólks . Loks skal áréttað að í Eistlandi er gjaldmiðillinn evra . Innifalið í verði : Flug fram og til baka , flugvallagjöld og skattar , ferðataska og handfarangur , gisting , Morgunmatur , ferjusigling milli Helsinki og Tallinn ( breyting á verði og tímasetningum ferðar gæti breyst smávægilega ) , enskumælandi móttaka í Helsinki , rútuferðir fram og til baka flugvallar og ferju í Helsinki , rútuferðir milli ferjulægis og hótela í Tallinn , og 4 nætur á 4 stjörnu gistingum . Ekki innifalið í verði : Athugið að ekki er boðið upp á fararstjórn .